./data/phi0914/phi00136/phi0914.phi00136.perseus-lat1.xml
eodem tempore       quingentos armatos duce Hippolocho Pheras in praesidium miserunt; ii exclusi       aditu, iam omnia itinera obsidentibus regiis, Scotusam se receperunt   legatis Larisaeorum rex clementer respondit, non       belli faciendi sed tuendae et stabiliendae libertatis Thessalorum causa se       Thessaliam intrasse   similia his, qui cum       Pheraeis ageret, missus; cui nullo dato responso Pheraei ipsi legatum ad regem       principem civitatis Pausaniam miserunt   qui       cum haud dissimilia iis, ut in causa pari, quae pro Chalcidensibus in colloquio       ad Euripi fretum dicta erant,  quaedam etiam       ferocius egisset, rex etiam atque etiam deliberare eos iussos, ne id consilii       caperent, cuius, dum in futurum nimis cauti et providi essent, extemplo       paeniteret, dimisit   haec renuntiata Pheras       legatio cum esset, ne paulum quidem dubitarunt, quin pro fide erga Romanos,       quidquid fors belli tulisset, paterentur         itaque et vi summa ope parabant se ad urbem defendendam, et rex ab omni parte       simul oppugnare moenia est adgressus et, ut qui satis intellegeret—  neque enim dubium erat—in eventu eius urbis positum       esse, quam primam adgressus esset, aut sperni deinde ab universa gente       Thessalorum aut timeri se, omnem undique terrorem obsessis iniecit   primum impetum oppugnationis satis constanter       sustinuerunt; deinde cum multi propugnantes caderent aut vulnerarentur, labare       animi coeperunt   revocati deinde castigationibus       principum ad perseverandum in proposito, relicto exteriore circulo muri,       deficientibus iam copiis in interiorem partem urbis concesserunt, cui brevior       orbis munitionis circumiectus erat; postremo victi malis,  cum timerent, ne vi captis nulla apud victorem venia esset, dediderunt       sese   nihil inde moratus rex quattuor milia       armatorum, dum recens terror esset, Scotusam misit  nec ibi mora deditionis est       facta cernentibus Pheraeorum recens exemplum,        qui, quod pertinaciter primo abnuerant, malo domiti tandem fecissent: cum ipsa       urbe Hippolochus Larisaeorumque deditum est praesidium   dimissi ab rege inviolati omnes, quod eam rem magni       momenti futuram rex ad conciliandos Larisaeorum animos credebat